Ιωάννης Δημακόπουλος

Ο Ιωάννης Δημακόπουλος ( 1833 ή 1835 - 1866 ) ήταν Έλληνας αξιωματικός του ελληνικού στρατού από την Αρκαδία. Συμμετείχε ως εθελοντής στην Κρητική Επανάσταση του 1866 και σκοτώθηκε κατά το ολοκαύτωμα της Μονής Αρκαδίου.
Βιογραφία

Ο Δημακόπουλος γεννήθηκε στη Βυτίνα του νομού Αρκαδίας στις 10 Ιανουαρίου 1833Μωραΐτης Κάρολος Ε., Ιωάννης Δημακόπουλος: ( 1833-1866 ) Ο ηρωικός φρούραρχος της Ιεράς Μονής Αρκαδίου, εκδόσεις Πελασγός, 2007, σ. 17. ή σύμφωνα με άλλη εκδοχή στις 20 Μαρτίου 1835.Εθνικόν Ημερολόγιον Βρετού, 1867, σ. 357. Πατέρας του ήταν ο αγωνιστής της επανάστασης του 1821 (συμμετείχε στη μάχη των ΔερβενακίωνΜακράκης Μανώλης Ιστορία της Κρήτης Περιφέρεια Κρήτης Ενότητα Δ') και μετέπειτα αξιωματικός Κωνσταντίνος Δημακόπουλος ενώ η μητέρα του ονομαζόταν Ελένη.Μωραΐτης Κάρολος Ε., 2007, σ. 16 - 17.

Μετά την ολοκλήρωση των γυμνασιακών του σπουδών πολέμησε ως εθελοντής το 1854 στην επανάσταση της Θεσσαλίας. Στις 16 Ιανουαρίου του 1856 κατατάχτηκε ως εθελοντής στο στράτευμα και στις 18 Ιανουαρίου του 1863 προήχθη στο βαθμό του ανθυπολοχαγού. Λίγο πριν το ξέσπασμα της κρητικής επανάστασης του 1866 υπηρετούσε ως υπασπιστής του Γενναίου Κολοκοτρώνη.Μωραΐτης Κάρολος Ε., 2007, σ. 18.

Το 1866 μετέβη στην Κρήτη ακολουθώντας, μαζί με άλλους βαθμοφόρους, τον συνταγματάρχη Πάνο ΚορωναίοΨύχας Νικόλαος Σ., Επαναστατική εικών των Δυτικών της Κρήτης διαμερισμάτων, ή ανασκευή χωρίων τινών της περιγραφουσης τον Εθνικόν Αγώνα της Κρήτης κατά των Τούρκων. πραγματείας του καθηγητού Μενδελσώνος Βαρθόλδου, Αθήνησι 1870, σ. 29 . και αποβιβάστηκε στις 24 Σεπτεμβρίου στο Μπαλί Ρεθύμνης.Μωραΐτης Κάρολος Ε., 2007, σ. 7 - 9.
Λίγες ημέρες αργότερα, διορίστηκε από τον Κορωναίο φρούραρχος της Μονής Αρκαδίου και του ανατέθηκε η ηγεσία σαράντα εκ των ανδρών που ήρθαν στην Κρήτη ως εθελοντές.Μωραΐτης Κάρολος Ε., 2007, σ.15 - 20. Στις 6 Νοεμβρίου, η μονή κυκλώθηκε από ισχυρά οθωμανικά στρατεύματα, τη στιγμή που οι υπερασπιστές της δεν ξεπερνούσαν τα 250 άτομα.Σαν Σήμερα:Το ολοκαύτωμα της Μονής Αρκαδίου Δύο μέρες μετά ξεκίνησαν οι εχθροπραξίες που οδήγησαν στην άλωση της μονής στις 9 Νοεμβρίου.

Από επιζώντες υποστηρίχτηκε πως ο Δημακόπουλος συνέχισε να μάχεται με μερικούς άνδρες του μετά την έκρηξη της πυριτιδαποθήκης που οδήγησε στο ολοκαύτωμα του Αρκαδίου καθώς βρισκόταν σε σημείο που δεν επηρεάστηκε από αυτή, πιάστηκε όμως την ίδια ημέρα αιχμάλωτος με συνέπεια να εκτελεστεί δια λογχισμού.Μωραΐτης Κάρολος Ε., 2007, σ. 44 - 50. Κατά άλλη εκδοχή, ο θάνατός του προήλθε από τη φονική έκρηξη.Μωραΐτης Κάρολος Ε., 2007, σ. 54 - 55.

Παραπομπές


Πηγές


Κατηγορία:Έλληνες αξιωματικοί του πεζικού
Κατηγορία:Έλληνες αγωνιστές του 19ου αιώνα
Κατηγορία:Κρητική Επανάσταση (1866-1869)